**19. sastanak Vijeća poslijediplomskog studija TRIBE**

**16. svibnja 2016.**

**Zapisnik**

**Dnevni red:**

1. Raspisan natječaj za upis u prvu godinu studija u akademskoj godini 2016/2017
2. Zamolba za mirovanjem, Katarina Madirazza
3. Ponovni upis ispisanih studenata
4. Ugovor između doktoranda i potencijalnog mentora
5. Ocjenjivanje predmeta
6. Raspored predmeta
7. Ispitni rokovi
8. Razno

**Nazočni**: prof. Damir Sapunar, prof. Ivica Grković, prof. Livia Puljak

**Ad 1.**

Raspisan je natječaj za upis nove generacije studenata TRIBE u akademskoj godini 2016/2017. Natječaj je otvoren do 30. rujna 2016.

**Ad 2.**

Studentica Katarina Madirazza je 10. svibnja 2016. Uputila je zamolbu za zamrzavanjem studentskog statusa na godinu dana zbog nezadovoljavajućeg napretka pod mentorstvom doc. dr. sc Damira Kovačića. Mirovanje od godinu dana traži kako bi mogla dogovoriti mentorstvo s drugim mentorom. Studentici Katarini Madirazzi odobrava se zamrzavanje studentskog statusa do 11. svibnja 2017. Za vrijeme mirovanja studentskog statusa studentica ne može pohađati nastavu niti polagati ispite. Po isteku tog razdoblja studentica ima obvezu javiti se Poslijediplomskoj službi i u roku od tjedan dana (najkasnije do 18. svibnja 2017.) regulirati svoj daljnji status na studiju TRIBE.

**Ad 3.**

Studenti koji se ispišu sami ili ih ispišu voditelji studija zbog toga jer ne zadovoljavaju kriterije za upis u višu godinu mogu se ponovo prijaviti za upis u prvu godinu studija ukoliko budu imali realne mogućnosti za dovršetak doktorskog istraživanja. Moguće priznavanje položenih ispita i smanjenje školarine rješavati će se individualno.

**Ad 4.**

Pripremljen je neformalni ugovor između doktoranda i potencijalnog mentora koji navodi u pisanom obliku detalje mentorskog odnosa.

**Ad 5.**

Prof. Sapunar predlaže da se svi predmeti prve godine koji nisu izvješća o napretku u istraživanju objedine u dva velika predmeta: Znanstvena metodologija i Prenosive vještine. To bi nam olakšalo administraciju tih predmeta. Za svaki od tih velikih predmeta napravio bi se ispit na Moodle platformi i studenti bi dobili ocjenu ovisno o uspjehu na ispitu.

**Ad 6.**

Predmet *Pisanje znanstvenih projekata* ubuduće u raspored staviti iza predmeta *Pisanje znanstvenog članka*.

**Ad 7.**

Ispitni rokovi će se ujednačiti za sve generacije ubuduće.

**Ad 8.**

Prema prijedlogu prof. Grkovića, ispitat će se mogućnost izrade dodatka diplomi (d*iploma supplement)* za naš studij.

Razmotrit će se mogućnost organizacije tečaja trajne medicinske izobrazbe o komunikacijskim vještinama u suradnji s Krešimirom Macanom i drugim stručnjacima.

Zapisnik vodila: Livia Puljak; trajanje sastanka: 10:00 – 10:30